Свята-Георгіеўская царква (Славацічы)

Свята-Георгіеўская царква — мураваны праваслаўны храм у в. Славацічы Зэльвенскага раёна Гродзенскай вобласці. Знаходзіцца ў цэнтры вёскі. Гісторыя Пабудавана каля 1788 года з цэглы графам Іванам Грабоўскім. Архітэктура Помнік архітэктуры барока. Вырашана суцэльным прамавугольным у плане аб’ёмам, да якога далучана паўкруглая апсіда з рызніцай. Драўляны франтон двухсхільнага даху прарэзаны чацверыковай шатровай званіцай з макаўкай. Плоскасныя фасады рытмічна расчлянёны арачнымі аконнымі праёмамі і пілястрамі ў прасценках. Вось сіметрыі галоўнага фасада вылучана прамавугольным уваходным праёмам і арачным акном хораў над ім. Літаратура Збор помнікаў гісторыі і культуры Беларусі / АН БССР. Ін-т мастацтвазнаўства, этнаграфіі і фальклору; Рэд. кал.: С. В. Марцэлеў (гал. рэд.) і інш. — Мн.: БелСЭ, 1986. — Гродзенская вобласць. — 371 с., іл. — С. 191 Праваслаўныя храмы Беларусі : энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4 Спасылкі На Вікісховішчы ёсць медыяфайлы па тэме Свята-Георгіеўская царква (Славацічы) Свята-Георгіеўская царква (Славацічы) на сайце Глобус Беларусі (руск.) Свята-Георгіеўская царква (Славацічы) на сайце Radzima.org